CELEX: 32006D0914
Language: lv
Date: 2006-11-13 00:00:00
Title: 2006/914/EK: Padomes Lēmums ( 2006. gada 13. novembris ) par to, lai noslēgtu Nolīgumu starp Eiropas Kopienu un Norvēģijas Karalisti par Norvēģijas finansiālā ieguldījuma summas pārskatīšanu, kas paredzēta Nolīgumā starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra ( EMCDDA ) darbā

12.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 349/47
            
         PADOMES LĒMUMS
   (2006. gada 13. novembris)
   par to, lai noslēgtu Nolīgumu starp Eiropas Kopienu un Norvēģijas Karalisti par Norvēģijas finansiālā ieguldījuma summas pārskatīšanu, kas paredzēta Nolīgumā starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra (EMCDDA) darbā
   (2006/914/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 152. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Padomes Regulas (EEK) Nr. 302/93 (1993. gada 8. februāris) par Eiropas Narkotiku un narkomānijas uzraudzības centra izveidi (2) 13. pantā noteikts, ka centrs ir atvērts to ārpuskopienas valstu dalībai, kurām ir kopējas intereses ar Kopienu un tās dalībvalstīm attiecībā uz centra mērķiem un darbu.
            
         
               (2)
            
            
               Nolīgums starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra darbā (3) tika parakstīts 2000. gada 19. oktobrī un stājās spēkā 2001. gada 1. janvārī. Minētā nolīguma 5. pantā ir noteikts Norvēģijas finansiālais ieguldījums Eiropas Narkotiku un narkomānijas uzraudzības centra (EMCDDA) darbā.
            
         
               (3)
            
            
               Norvēģija lūdza pārskatīt tās finansiālo ieguldījumu EMCDDA darbā pēc Eiropas Savienības paplašināšanās.
            
         
               (4)
            
            
               Komisija ir veikusi sarunas Kopienas vārdā par nolīgumu ar Norvēģiju attiecībā uz Norvēģijas finansiālā ieguldījuma summas pārskatīšanu, kas paredzēta Nolīgumā starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra darbā.
            
         
               (5)
            
            
               Šis nolīgums, kas parafēts 2005. gada 11. novembrī, būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Norvēģijas Karalisti par Norvēģijas finansiālā ieguldījuma summas pārskatīšanu, kas paredzēta Nolīgumā starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra (EMCDDA) darbā.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai uzliktu saistības Kopienai.
   3. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas nodot diplomātisko notu, kura paredzēta nolīguma 3. pantā.
   4. pants
   Šo lēmumu publicē Eiropas Savienības Oficiālajā Vēstnesī.
   
      Briselē, 2006. gada 13. novembrī
      
         
            Padomes vārdā —
         
            priekšsēdētājs
         
         E. TUOMIOJA
      
   
   
      (1)  Atzinums sniegts 2006. gada 24. oktobrī (Oficiālajā Vēstnesī vēl nav publicēts).
   
      (2)  OV L 36, 12.2.1993., 1. lpp. Regulā jaunākie grozījumi izdarīti ar Regulu (EK) Nr. 1651/2003 (OV L 245, 29.9.2003., 30. lpp.).
   
      (3)  OV L 257, 11.10.2000., 24. lpp.
    ---documentbreak--- 
   
               12.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 349/49
            
         NOLĪGUMS
   starp Eiropas Kopienu un Norvēģijas Karalisti par Norvēģijas finansiālā ieguldījuma summas pārskatīšanu, kas paredzēta nolīgumā starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra (EMCDDA) darbā
   EIROPAS KOPIENA (turpmāk “Kopiena”),
   no vienas puses,
   un NORVĒĢIJAS KARALISTE (turpmāk “Norvēģija”),
   no otras puses,
   ATSAUCOTIES uz Nolīgumu starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra (EMCDDA) darbā, kas tika parakstīts 2000. gada 19. oktobrī un stājās spēkā 2001. gada 1. janvārī, un jo īpaši uz tā 5. pantu, kurā ir noteikts Norvēģijas finansiālais ieguldījums EMCDDA darbā;
   TĀ KĀ Norvēģija lūdza pārskatīt tās finansiālo ieguldījumu EMCDDA darbā, ņemot vērā Eiropas Savienības paplašināšanos,
   IR PIEŅĒMUŠAS LĒMUMU NOSLĒGT ŠO NOLĪGUMU.
   1. pants
   Nolīguma starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra darbā 5. pantu aizstāj ar šādu:
   
      “5. pants
      Norvēģija, atbalstot centra darbības, veic finanšu ieguldījumus saskaņā ar noteikumiem, kuri ir sniegti šā nolīguma pielikumā, kas ir šā nolīguma sastāvdaļa.”
   
   2. pants
   Šā nolīguma pielikums kļūst par pielikumu Nolīgumam starp Eiropas Kopienu un Norvēģijas Karalisti par Norvēģijas līdzdalību Eiropas Narkotiku un narkomānijas uzraudzības centra darbā.
   Šajā nolīgumā noteikto formulu piemēro, lai aprēķinātu Norvēģijas finansiālo ieguldījumu EMCDDA budžetā no tā gada sākuma, kurā šis nolīgums stājas spēkā.
   3. pants
   Šis nolīgums stājas spēkā otrā mēneša pirmajā dienā pēc dienas, kad saņemta pēdējā diplomātiskā nota, kurā apstiprināts, ka ir izpildītas attiecīgās Līgumslēdzējas puses juridiskās prasības saistībā ar nolīguma stāšanos spēkā.
   PIELIKUMS
   Norvēģijas finansiālais ieguldījums
   
               1.
            
            
               Lai ņemtu vērā Eiropas Savienības iespējamo paplašināšanos nākotnē un lai izvairītos no turpmākiem pielāgojumiem, Norvēģijas finansiālā ieguldījuma aprēķināšanas formula būs šāda:
               Kopienas subsīdijas apjoms, izņemot REITOX finansējumu/(Eiropas Savienības dalībvalstu skaits + 1) – 10 %.
            
         
               2.
            
            
               Neatkarīgi no Eiropas Savienības dalībvalstu skaita Norvēģijas finansiālais ieguldījums nevar būt mazāks kā EUR 271 000 (2004. gada cenās). Šī summa atbilst paplašināšanās izmaksām katrai valstij, kā to aprēķināja Eiropas Narkotiku un narkomānijas uzraudzības centrs 2001. gadā. Katru gadu šo summu tehniski pielāgos, ņemot vērā cenu attīstību un nacionālo kopienākumu (NKI) Eiropas Savienībā.